Suchinthana/si-wikipedia huggingface dataset:
2007 ක්‍රිකට් ලෝක කුසලානය

තරඟ වදින කණ්ඩායම් 16 මුලින් කාණ්ඩ හතරකට බෙදා ඇති අතර, සෑම කණ්ඩායමකින්ම හොඳම දක්‍ෂතා දක්වන කණ්ඩායම් දෙක "සුපිරි 8" ආකෘතියකට මාරු විය. මෙයින් ඕස්ට්‍රේලියාව, නවසීලන්තය, ශ්‍රී ලංකාව සහ දකුණු අප්‍රිකාව අවසන් පූර්ව වටය දක්වා ජයග්‍රහණය කළ අතර, ඔස්ට්‍රේලියාව අවසන් මහා තරගයේදී ශ්‍රී ලංකාව පරදවා පිට පිට තුන්වන ලෝක කුසලානය සහ සමස්ත සමස්ත ලෝක කුසලානය දිනා ගැනීමට සමත් විය. තරඟාවලියේ ඕස්ට්‍රේලියාවේ අපරාජිත වාර්තාව ඔවුන්ගේ මුළු ලකුණු සංඛ්‍යාව අඛණ්ඩව ලෝක කුසලාන තරඟ 29 දක්වා වැඩිකර ගත්තේ පරාජයකින් තොරවය. තරඟාවලියට පෙර තරඟාවලියේ ප්‍රියතමයන් වූ ඉන්දියාව සහ පකිස්ථානය කණ්ඩායම් වටය පසු කිරීමට අපොහොසත් වීමත් සමඟ තරඟාවලිය උඩු යටිකුරු සහ විස්මිත ප්‍රතිඵල අත්කර ගත් අතර, එවකට දෙවන පහලම ICC පූර්ණ සාමාජිකයා වූ බංග්ලාදේශය සහ ලෝක කුසලාන මංගල තරඟාවලිය වූ අයර්ලන්තය එම අවස්ථාවේ ICC සහකාර සාමාජිකයා, "සුපිරි 8" දක්වා, පිළිවෙලින් ඉන්දියාව සහ පකිස්තානය පරාජය කරන ලදී. අයර්ලන්තය ක්‍රිකට් ලෝක කුසලානයක පළමු වටය පසු කළ දෙවන සහකාර රට බවට පත් වූ අතර පළමු රට වූයේ 2003 කෙන්යාවයි.

පාකිස්තානය දැවී ගිය දිනට පසු දින පාකිස්තාන පුහුණුකරු බොබ් වුල්මර් මිය ගියේය. පසුදින පොලිසිය මෙම මරණය සැක සහිත බව නිවේදනය කළ අතර සම්පූර්ණ පරීක්ෂණයක් පැවැත්වීමට නියෝග කළේය.මාස අටකට පසුව, විවෘත තීන්දුවක් ලබා දෙන ලදී.

තරඟාවලියෙන් පසුව ICC විසින් තරඟාවලියේ අතිරික්ත ආදායම ඇමෙරිකානු ඩොලර් මිලියන 239ක් එහි සාමාජිකයින්ට බෙදා හැරියේය.
ඇනීටා බෝර්ග්

ඇනීටා බෝර්ග් (1949, ජනවාරි 17- 2003, අප්‍රියෙල් 6) ඇමරිකානු පරිඝණක විද්‍යාඥවරියකි. ඇය කාන්තාවන් සහ තාක්ෂණය පිළිබඳ ආයතනයේ (ඇනීටා බෝර්ග් කාන්තාවන් සහ තාක්ෂණය පිළිබඳ ආයතනයේ) සහ පරිඝණක ක්ෂේත්‍රයේ නියැලෙන කාන්තාවන් වෙනුවෙන් පවත්වනු ලබන ග්‍රේස් හොපර් සැමරුමෙහි ආදිකර්තෘවරියයි. ඇය ඇමරිකාවේ චිකාගෝ, ඉලිනොයිස් හි ඇනීටා බෝර්ග් නාෆ්z ලෙස උපත ලැබීය.

වෘත්තිය
ඇය ඇගේ ප්‍රථම පරිගණක වැඩසටහන් ලිවීමේ රැකියාව 1969 දී ඇරඹීය.ඇය කුඩා කාලයේදී වඩාත් ඇල්මක් දැක්වූයේ ගණිත විශයටයි. පරිගණක වැඩසටහන් ලිවීමට ඇය ඉගෙන ගත්තේ කුඩා රක්ශණ සමාගමක රැකියාව කරන අවදියේදීයි. 1981 දී නිව්යෝර්ක් සරසවියෙන් ඇය පරිගණක විද්‍යාව පිළිබඳ ආචාර්ය උපාධියක් ලබා ගත්තේය. ඇගේ නිබන්දනය මෙහෙයුම් පද්ධති සමකාලන කාර්යක්ෂමතාව පිළිබඳවයි.
ඇගේ ආචාර්ය උපාදිය ලැබීමෙන් පසු ඇය වසර හතරක් වැරදි වලට ඔරොත්තු දිය හැකි යුනික්ස් මෙහෙයුම් පද්ධතියක් නිපදවමින් සිටියාය. මෙය පලමුව නිව්ජර්සිහි ඔරගෙන් සිස්ටම් කෝපරේශන් සමගත් පසුව ජර්මනියේ නික්ස්ඩොර්ෆ් සමගම සමගත් නිපදවීය.
1986 ඇය ඩිජිටල් ඉක්විප්මන්ට් සමාගම සමග වසර 12ක සේවා කාලය ආරම්බ කළාය.1987දී ඇය විසින් ආරම්බ කළ සිස්ටර්ස් (සොහොයුරියන්) ව්ද්‍යුත් ලිපි ලැයිස්තුව පසු කාලීනව ඇගේ උනන්දුව විද්‍යුත් ලිපි සන්නිවේදන කටයුතු වලට යොමු කෙරෙව්වේය. 1997දී ඇය පර්යේෂකයෙකු ලෙස වෘත්තිය ඇරඹූ අතර ඉන් පසු කාන්තාවන් සහ තාක්ෂණය පිළිබඳ ආයතනය හා පරිඝණක ක්ෂේත්‍රයේ නියැලෙන කාන්තාවන් වෙනුවෙන් පවත්වනු ලබන ග්‍රේස් හොපර් සැමරුම ආරම්බ කළාය.
ශ්‍රී ලංකාවේ බලාගාර ලැයිස්තුව

ශ්‍රී ලංකාවේ දැනට බලාගාර වර්ග කිහිපයක් ක්‍රියාත්මක වේ

නැවත ජනනය කල නොහැකි සම්පත් යොදා ගන්නා බලාගාර

ගල් අගුරු

ඩිසල්, ගෑස් වෙනත් ඉන්දන වර්ග

නැවත ජනනය කල හැකි සම්පත් යොදා ගන්නා බලාගාර

ජලය

සුළං බලය

සුර්ය බලය

මේවාද බලන්න
විදුලිය ජනනය කිරිමේ ක්‍රම

ආශ්‍රිත

I
2012 ගිම්හාන පැරාලිම්පික්

2012 ගිම්හාන පැරාලිම්පික් යනු 2012 ලන්ඩන් පැරාලිම්පික් ලෙසද හඳුන්වනු ලබන දහහතර වන ගිම්හාන පැරාලිම්පික් ක්‍රීඩා උළෙලයි. මෙය අන්තර්ජාතික පැරාලිම්පික් කමිටුව (IPC) විසින් අධීක්ෂණය කරන ලදුව ලන්ඩනයේ පැවති ආබාධිත ක්‍රීඩකයන් සඳහා වූ ප්‍රධානතම බහු-ක්‍රීඩා ඉසව්වකි. 2012 ගිම්හාන ඔලිම්පික් හැරුණු විට එක්සත් රාජධානියේ පැවති විශාලතම බහු-ක්‍රීඩා උළෙල මෙන්ම එතෙක් මෙතෙක් පවත්වා ඇති විශාලතම පැරාලිම්පික් උළෙලද මෙය වේ.

ඔලිම්පික්
පැරාලිම්පික්
1964 ගිම්හාන පැරාලිම්පික්

1964 ගිම්හාන පැරාලිම්පික්, නියම ලෙස 13 වන ස්ටෝක් මෙන්ඩෙවිල් ක්‍රීඩාලෙස ද හඳුන්වන්නේ දෙවන පැරාලිම්පික් ක්‍රීඩා උළෙලයි. එය ජපානයේ ටෝකියෝ හි පැවතී අතර 1988 දක්වා ගිම්හාන ඔලිම්පික් පැවතී එකම නගරයේ පවත්වන ලද අවසාන ගිම්හාන පැරාලිම්පික් උළෙල ද වේ. පැරාලිම්පික් යන යෙදුම, අන්තර්ජාතික ඔලිම්පික් කමිටුව (IOC) විසින් අනුමත කරන ලද්දේ 1984 දීය. අන්තර්ජාතික පැරාලිම්පික් කමිටුව (IPC) පිහිටුවන ලද්දේ 1989 වර්ෂයේ දීය.  

ඔලිම්පික්
පැරාලිම්පික්
න්‍යෂ්ටි සංස්ලේෂණය

මහා පිපිරුමක් සිදුවීමත් සමගම ස්ථායි ප්‍රෝටෝන හා ඉලෙක්ට්‍රෝන ඇති විය. පිපිරුමෙන් පසු ඊළග විනාඩි තුන ඇතුළත විශ්වයේ ඇති හයිඩ්‍රජන් ලිතියම් හා ඩියුටීරියම් පරමාණු බොහෝමයක් සංස්ලේෂණය විය. මහා පිපුරුමෙන් අවුරුදු 380000 කට පසු ප්‍රතිසම්බන්ධනය නමින් හැදින් වූ යුගයක දී මුල්ම පරමාණු (බැඳුණු ඉලෙක්ට්‍රෝන සහිත) සෛද්ධාන්තිකව නිර්මාණය ප්‍රසාරණය වෙමින් පැවති විශ්වය ඉලෙක්ට්‍රෝන න්‍යෂ්ටිවලට බැදීමට හැකිවන තරමට සිසිල් වූයේ මෙම යුගයේදී ය. එතැන් සිට තාරකා තුළ දී පරමාණුක න්‍යෂ්ටි එකතු වී න්‍යෂ්ටික විලයනය තුළින් යකඩ දක්වා වූ මුලද්‍රව්‍ය නිර්මාණය විය. 

ලිතියම් 6 වැනි සමස්ථානික අභ්‍යවකාශයේ දී කොස්මික් කිරණ පැතිර වීසම මඟින් නිර්මාණය විය. මෙය සිදුවන්නේ අධි ශක්ති ප්‍රෝටෝනයක් පරමාණුක න්‍යෂ්ටියකට පහර දී නියුක්ලියෝන විශාල සංඛ්‍යාවක් මුදා හැරීමෙනි. යකඩ වලට වඩා බර මුලද්‍රව්‍ය සුපර් නෝවා තරු තුළ r - ක්‍රමය මගින් නිෂ්පාදනය වී ඇති අතර AGB තරු තුළ  s - ක්‍රමයෙන් ද නිර්මාණය වී ඇත. මෙම ක්‍රම දෙකේදීම සිදුවන්නේ පරමාණුක න්‍යෂ්ටි මගින් නියුට්‍රෝන ග්‍රහණය කිරීමයි. ඊයම් වැනි මුලද්‍රව්‍ය විශාල ක්ෂයවීම්වලට භාජනය වීමෙනි.

න්‍යෂ්ටි සංස්ලේෂණය
ලංකාවේ පාර්ලිමේන්තුව

ලංකාවේ පාර්ලිමේන්තුව යනු, 1948 පෙබරවාරි 4 දින නිදහස ලැබීමට පෙර,  සෝල්බරි ආණ්ඩුක්‍රම ව්‍යවස්ථාව විසින් 1947 වසරෙහිදී පිහිටුවනු ලැබූ, බ්‍රිතාන්‍ය ලංකාවේ හා  ලංකා ඩොමීනියන් රාජ්‍යයේ (වර්තමානයේ ශ්‍රී ලංකාව) ව්‍යවස්ථාදායක මණ්ඩලය වෙයි. පාර්ලිමේන්තුව විසින්  ලංකාවේ රාජ්‍ය මන්ත්‍රණ සභාව ප්‍රතිස්ථාපනය කෙරිණි.

පාර්ලිමේන්තුව පදනම් වූයේ වෙස්ට්මිනිස්ටර් මාදිළිය මත වන අතර, වක්‍ර ආකාරයෙන් තෝරා පත් කරගනු ලැබූ හෝ පත් කරනු ලැබූ මන්ත්‍රීවරුන්ගෙන් සමන්විතවූ උත්තර මන්ත්‍රී මණ්ඩලයක් වූ  සෙනෙට් සභාව සහ, සෘජු ලෙසින් තෝරා පත් කරගනු ලැබූ හෝ පත් කරනු ලැබූ හෝ මන්ත්‍රීවරුන්ගෙන් සමන්විතවූ පහළ මන්ත්‍රී මණ්ඩලයක්වූ  නියෝජිත මන්ත්‍රී මණ්ඩලය වෙතින් සමන්විත විය. නියෝජිත මන්ත්‍රී මණ්ඩලය සමන්විත වූයේ මන්ත්‍රීවරුන්  101 දෙනෙකු වෙතින් වූ අතර ඔවුනතරින් 95 දෙනෙකු තෝරා පත් කරගනු ලැබුනු අතර, හය දෙනෙකු  අග්‍රාණ්ඩුකාරවරයා විසින් පත් කරන ලදි (1960 වසරෙහිදී, තෝරා පත්කෙරුණු 151 සහ පත්කෙරුණු හයක් ලෙසින් 157 දක්වා වැඩි කරන ලදි). සෙනෙට් සභාව සමන්විත වූයේ මන්ත්‍රීවරුන් 30 දෙනෙකු වෙතින් වන අතර, ඔවුනතරින් 15 දෙනෙකු නියෝජිත මන්ත්‍රණ සභාව විසින් තෝරා පත් කෙරුණු අතර 15 දෙනෙකු අග්‍රාණ්ඩුකාරවරයා විසින් පත්කෙරිණි.

සෝල්බරි ආණ්ඩුක්‍රම ව්‍යවස්ථාවට ඇති කෙරුණු අටවන සංශෝධනය ප්‍රකාර, 1971 ඔක්තොම්බර් 2 දිනදී සෙනෙට් සභාව අහෝසි කෙරිණි. 1972 මැයි 22 දිනදී අපත්‍යකෘත කෙරුණු ශ්‍රී ලංකාවේ ජනරජ ආණ්ඩුක්‍රම ව්‍යවස්ථාව වෙතින්, නියෝජිත මන්ත්‍රී මණ්ඩලය (සහ පාර්ලිමේන්තුව) වෙනුවට ඒකමණ්ඩල ජාතික රාජ්‍ය සභාවක් භාවිතයට ගැනුම ඇරඹිණි. 1970 වසරෙහිදී තෝරා පත්කෙරුණු මන්ත්‍රීවරුන්, නව ජාතික රාජ්‍ය සභාවෙහිදී මන්ත්‍රීවරුන් ලෙස ක්‍රියා කලේ 1975 වසරෙහිදී පැවැත්වීමට නියමිතව තිබූ මැතිවරණය දක්වාය. කෙසේවෙතත්, පාලක සභාග රජය විසින් පාර්ලිමේන්තුවෙහි බහුතරය භාවිතා කරමින් ඔවුන්ගේ නිල කාලය වසර දෙකකින් දීර්ඝ කර ගත්තේ 1977 වසරෙහිදී මැතිවරණයක් පැවැත්වෙන තෙක්ය.

මෙයද බලන්න 
 ලංකාවේ ව්‍යවස්ථාදායක සභාව
 ශ්‍රී ලංකාවේ පාර්ලිමේන්තුව
 ලංකාවේ රාජ්‍ය මන්ත්‍රණ සභාව

ආශ්‍රිත

බාහිර සබැඳි
පාර්ලිමෙන්ටරි ඔෆ් ශ්‍රී ලංකා
පුවත්පත් සංසරණය

පුවත්පතක  සංසරණය යනු.  සාමාන්‍ය දිනයක එය විසින් බෙදාහැරෙන පිටපත් ගණනයි. වෙළෙඳ ප්‍රචාරණ අනුපාතිකයන් නියමකිරීමේදී, මෙම සංසරණය ප්‍රධාන සංගුණකයක් වෙයි. සංසරණය සහ,  බොහෝවිට ගෙවූ සංසරණය ලෙසින් හැඳින්වෙන විකුණු පිටපත් ගණන, සැමවිටම එකක් නොවන්නේ, පාඨකයා වෙත කිසිදු ගාස්තුවක් අය නොවන පරිදී සමහරක් පුවත්පත් බෙදාහැරෙන නිසාය. පාථකගණ අගයයන් සාමාන්‍ය ලෙසින් සංසරණ අගයයන්ට වඩා ඉහළ වන්නේ, දර්හීය පුවත්පත් පිටපතක් එක් පුද්ගලයෙකුට වඩා වැඩි ගණනක් විසින් කියවනු ලබන බවට පවතින උපකල්පනය නිසාය.

ප්‍රකාශකයා විසින් කියා සිටින පාඨකයින් ගණන වෙත සැබවින්ම පුවත්පත ලඟාවන බවට වෙළෙඳ ප්‍රචාරකයන් වෙත සහතික කරනු වස්,  සංසරණ පිළිබඳ විගණක කාර්යාංශය වැනි ස්වාධීන මණ්ඩල විසින්, බොහෝ රටවල, සංසරණයන් විගණනය කෙරෙයි.

අන්තර්ජාලය වෙතින් ප්‍රවෘත්ති පරිශීලනය කර ගත හැකි බව වැනි, සමාජීය සහ තාක්ෂණික වෙනස්කම් නිසා, බොහෝ සංවර්ධිත රටවල පුවත්පත් සංසරණය පහත බසිමින් පවතියි. අනෙක් අතට බලන කල, සමහරක් සංවර්ධනය වෙමින් පවතින රටවල සංසරණය ඉහළ යමින් පවතින්නේ, ආදායම, ජනගහනය සහ සාක්ෂරතාවය වැනි දෙය ඉහළ යෑම විසින්,  මෙම සාධකයන්ගේ බලපෑම අවලංගු වන නිසාය.

විශාලතම සංසරණය සහිත ලෝකයේ පුවත්පත් 
විශාලතම සංසරණය සහිත පුවත්පත් ලැයිස්තුවක්, පුවත්පත් හා පුවත් ප්‍රකාශකයන්ගේ ලෝක සම්මේලනය (WAN-IFRA) වෙතින් ප්‍රකාශයට පත් කෙරෙයි. 2011 වසර තුලදී, දළ වශයෙන් දිනකට පුවත්පත් මිලියන 330 ප්‍රමාණයක සංසරණයක් පවත්වා ගෙන ගිය ඉන්දියාව, පුවත්පත් සංසරණය විෂයයෙහි ලොව පෙරමුණ ගති. 2005 වසර තුලදී, සම්පූර්ණ පුවත්පත් සංසරණය සැලකිල්ලට ගත් කල, දිනකට මිලියන 93.5 ක ප්‍රමාණයක් පවත්වා ගෙන ගිය චීනය විසින් ලැයිස්තුවෙහි පෙරමුණ ගත් අතර, මිලියන 78.8 ක් සමග ඉන්දියාව දෙවන ස්ථානයද, ඉක්බිතිව මිලියන 70.4 ක් සහිත ජපානයද, මිලියන  48.3 සහිතවූ එක්සත් ජනපදයද, මිලියන 22.1 ක් සහිතවූ ජර්මනියද පෙල ගැසුනහ. වැඩිම අලෙවියක් සහිතවූ පුවත්පත් 100 අතුරින් 75 ක් ආසියාව තුල ප්‍රකාශයට පත්වූ ඒවා වූ අතර, ඉහළ දසය අතුරින් සතක් ජපාන පුවත්පත් වූහ.

යොමියුරි ෂිම්බුං, අසාෂි ෂිම්බුං සහ මයිනිචි ෂිම්බුං යන ජපාන පුවත්පත්,  තවමත් ලෝකයේ වැඩිම සංසරණය සහිත පුවත්පත් වෙති.  ද ටයිම්ස් ඔෆ් ඉන්ඩියා පුවත්පත, සියළු ආකෘතීන් තුලින් (පුළුල්පත්‍ර, සුසංහත, බර්ලිනර් සහ මාර්ගගත) ලෝකයේ වැඩිම සංසරණය සහිත ඉංග්‍රීසි-භාෂා දිනපතා පුවත්පත වෙයි. රෙෆරන්ස් නිවුස් (參考消息) යනු, චීනයේ වඩාත් ජනප්‍රිය පුවත්පත වෙයි. එක්සත් ජනපදයෙහි වැඩිම සංසරණය සහිත පුවත්පත් වන්නේ වෝල් ස්ට්‍රීට් ජර්නල් සහ යූඑස්ඒ ටුඩේ යන පුවත්පත් වන අතර, වසර කිහිපයක් තිස්සේ පසුව දැක්වුනු පුවත්පත විසින් පෙර දැක්වුනු පුවත්පත අභිබවා තිබුණි; එනමුදු, එහිම ප්‍රවර්ධන අසුරුව තුල දැක්වුනු පරිදී, 2009 වසර තුලදී පමණක්, යූඑස්ඒ ටුඩේ පුවත්පතෙහි සංසරණය මිලියන 3 කින් පරිහානියට පත්වීම නිසා,  ඩබ්එස්ජේ පුවත්පත යළි පෙරමුණ ගෙන ඇත.

ගිනස් වාර්තා පොත ප්‍රකාර, 1990 වසරෙහිදී, කොම්සමොස්කා ප්‍රවුඩා නම් සෝවියට් පුවත්පතෙහි දිනපතා සංසරණය 21,500,000 ඉක්මවූ අතර, 1991 වසරෙහිදී,  අර්ගුමියන්ති ඊ ෆක්ති නම් සෝවියට් සතිපතා පුවත්පත සතුව 33,500,000 ක සංසරණයක් පැවතුණි.

තනියුරු රටවල්

ඕස්ට්‍රේලියාව

ද හෙරල්ඩ් සන් නම් පුවත්පත ඕස්ට්‍රේලියාව තුල විශාලතම සංසරණය සහිත වුවද, එය කිසියම් අසාමාන්‍ය තත්ත්වයක් ගෙන හැර දක්වන්නේ, එය ප්‍රකාශයට පත් කෙරෙන  මෙල්බර්න් නගරය, රටෙහි අගනුවර හෝ විශාලතම නගරය හෝ නොවන බැවිනි.

ආශ්‍රිත
මීරියබැද්ද නායයාම 2014

2014 ඔක්තෝම්බර් 29 වන දින ශ්‍රී ලංකාවේ බදුල්ල පරිපාලන දිස්ත්‍රික්කයට අයත්  හල්දුම්මුල්ලේ සිදුවූ නායයාමෙන්, පුද්ගලයෝ 36 දෙනෙකු පමණ මරණයට පත්විය.

සිදුවූ හානිය
ව්‍යසනය සිදුවීමෙන් වහාම නිකුත් වූ මුල් වාර්ථාවන්හී, නායයාම නිසා අතුරුදන් වූ පුද්ගලයන්ගේ සංඛ්‍යාව 300 ක් ලෙසත්, එදින මළ සිරුරු 6 ක් සොයා ගත් බවත් සඳහන් විය. කෙසේ නමුදු ඉන් පසු දිනයේදී, ආපදා කළමණාකරණ මධ්‍යස්ථානයේ නිළදාරියෙකු වූ ප්‍රදීප් කොඩිප්පිලි මහතාට අනූව, නායයාම නිසා අතුරුදන් වූ පුද්ගලයින්ගේ සංඛ්‍යාව 300 සිට 192 දක්වා පහත දැමුණු අතර, සොයා ගැනීමට හැකිවූ මළ සිරුරු ප්‍රමාණයද තුන දක්වා අඩුවී තිබුණි.

30 වනදා සිට සිදුකරනු ලැබූ ගලවාගැනීමේ මෙහෙයුම් තුලදී හමුවූ මිය ගිය අයගේ සංඛ්‍යාව 16 ක් වූ අතර, අතුරුදන් වූවන් තවදුරටත් ජීවතුන් අතර සිටීමේ හැකියාවක නොමැති බවද පසුව නිළදාරීන් විසින් ප්‍රකාශ කරන ලදී.

මෙම නායයාම නිසා තිබූ නිවාස 150 ක් පමණ සම්පූර්ණයෙන් පස් වලට යටවී විනාශයට පත්වූ අතර, මාර්ග කිහිපයකටද හානි සිදුව තිබුණි.

ආශ්‍රිත

ශ්‍රී ලංකාවේ නායයෑම්
ද වෝල් ස්ට්‍රීට් ජර්නල්

ද වෝල් ස්ට්‍රීට් ජර්නල් යනු, වෙළෙඳ ව්‍යාපාරික සහ ආර්ථික පුවත් පිළිබඳ ප්‍රමුඛ අවධානය යොමු කර ඇති, ඇමරිකානු ඉංග්‍රීසි-භාෂා ජාත්‍යන්තර දිනපතා පුවත්පතකි. නිවුස් කෝර්ප් සමාගමෙහි කොටසක් වන, ඩවු ජෝන්ස් සහ සමාගම විසින්, සතියකට දින හයක් තුල එය ප්‍රකාශයට පත් කෙරෙන්නේ, ජර්නල් හී ආසියානු සහ යුරෝපියානු සංස්කරණයන් හා සමගිනි.

ජර්නල් යනු  සංසරණය අනුව එක්සත් ජනපදයෙහි විපුලතම පුවත්පත වෙයි. . අලායන්ස් ෆෝ ඔඩිටඩ් මීඩියා ප්‍රකාර, 2013 මාර්තු වන විට, යූඑස්ඒ ටුඩේ පුවත්පතෙහි 1.7 මිලියන ප්‍රමාණය හා සැසඳු කල,  2.4 මිලියන පමණ පිටපත්  ප්‍රමාණයක සංසරණයක් එය සතුවෙයි (900,000 පමණ වන ඩිජිටල් ග්‍රාහකත්වය ඇතුළුව). වෙළෙඳ ව්‍යාපාර පුවත්පත් ක්ෂේත්‍රයේ එහි ප්‍රධාන විරුද්ධකාරයා වන්නේ ලන්ඩනය-පදනමැති ෆයිනෑන්ෂියල් ටයිම්ස් පුවත්පත වන අතර, එය විසින්ද ජාත්‍යන්තර සංස්කරණ කිහිපයක් ප්‍රකාශයට පත් කරයි.

ජර්නල් විසින් ප්‍රාථමික වශයෙන් ආවරණය කෙරෙන්නේ ඇමරිකානු ආර්ථික සහ ජාත්‍යන්තර වෙළෙඳ ව්‍යාපාර මාතෘකා සහ, මූල්‍යමට ප්‍රවෘත්ති සහ වාද විෂයයන් වෙති.

ආශ්‍රිත
ඇලුමිනියම්

ඇලුමිනියම් (හෝ ඇලුමිනම්; අක්ෂරවින්‍යාස වෙනස්කම් බලන්න) යනු සංකේතය Al ද පරමාණුක ක්‍රමාංකය 13 වූ ද බෝරෝන් කාණ්ඩයට අයත් රසායනික මූලද්‍රව්‍යයකි. එය රිදීවන් සුදු, මෘදු, තන්‍ය ලෝහයකි. ඇලුමිනියම් තෙවන බහුලතම මූලද්‍රව්‍යය (ඔක්සිජන් හා සිලිකන් වලින් පසු) වන අතර පෘථිවි කබොලෙහි බහුලතම ලෝහය ද වේ. එය පෘථිවියේ ඝන පෘෂ්ඨයෙහි ස්කන්ධයෙන් 8% ක් පමණ සපුරාලයි. ඇලුමිනියම් ලෝහය රසායනික ව ඉතා ප්‍රතික්‍රියාශීලී වන බැවින් පියවි නිදර්ශක උපරිම ඔක්සිහරණය වන පරිසරවල දී දුර්ලභ හා සීමිත වේ. ඒ වෙනුවට, එය එකිනෙකට වෙනස් ඛනිජ වර්ග 270 කට වඩා ප්‍රමාණයක් සමග සංයෝග වී පවතී. ඇලුමිනියම් වල ප්‍රධාන ලෝපස වනුයේ බොක්සයිට්ය.

මූලාශ්‍ර

මූලද්‍රව්‍යය
ද සිම්ප්සන්ස්

ද සිම්ප්සන්ස් යනු ෆොක්ස් විකාශන සමාගම  වෙනුවෙන් මැට් ග්රෝනින්ග් විසීන් නිර්මාණය කරන ලද වැඩිහිටි කාලානුරූප ප්‍රහසන සජීවීකරණයකි. මෙය සිම්සන් පවුල මගින් නිරූපණය වන ඇමෙරිකානු මධ්‍යම පන්තියේ ජීවන රටාව පිලිබඳව උපහාසාත්මකව විස්තර කෙරෙන කතා මාලාවකි. ස්ප්‍රින්ග්ෆීල්ඩ් නම් කල්පිත නගරයක ජිවත් වන සිම්සන් පවුල, හෝමර්, මාජ්, බාර්ට්, ලීසා, සහ මැගී යන පුද්ගලයන්ගෙන් සමන්විත වේ. මෙම කතා මාලාව මගින් ඇමෙරිකානු සංස්කෘතිය, ඇමෙරිකානු සමාජය, රූපවාහිනිය සහ මානව ස්වභාවයේ බොහෝ ලක්ෂණයන් උපහාසයට ලක් කරයි.

මූලාශ්‍ර

රූපවාහිනී කතාමාලා
ද ටයිම්ස්

ද ටයිම්ස් යනු, ලන්ඩනය පදනම් කරගෙන ප්‍රකාශයට පත් කෙරෙන බ්‍රිතාන්‍ය දිනපතා ජාතික පුවත්පතකි. වසර 1785 දී  ද ඩේලි යුනිවර්සල් රෙජිස්ටර් යන නම යටතේ ඇරඹුනු එය, 1788 ජනවාරි 1 දිනදී ද ටයිම්ස් බවට පත් විය. ද ටයිම්ස් සහ  (1821 වසරෙහිදී ඇරඹුනු) එහි බුහුනණි පුවත්පත ද සන්ඩේ ටයිම්ස් යන පුවත්පත්, වසර 1981 හි සිට,  රූපට් මර්ඩෝක් විසින් ප්‍රධානත්වය දරන නිවුස් කෝර්ප් සමූහයේ පූර්ණ අයිතියට අයත් නිවුස් යූකේ සමාගමෙහි උපාංගයක් වන ටයිම්ස් නිවුස්පේපර්ස් වෙතින් ප්‍රකාශයට පත් කෙරෙයි.  ද ටයිම්ස් සහ ද සන්ඩේ ටයිම්ස් වෙතින් සංස්කාරක කාර්යමණ්ඩලය හවුලේ භාවිතා නොකරන අතර, ස්වාධීන වන සංස්ථාපිත කොට, වසර 1967 සිට පොදු ස්වාමිත්වයක් සහිත වෙයි.

ඉතිහාසය

1785 සිට 1890 දක්වා
1785 ජනවාරි 1 දිනදී, සංස්කාරක භූමිකාවේ ජෝන් වෝල්ටර් සිටිමින්, වෝල්ටර් විසින්  ද ටයිම්ස් පුවත්පත ඇරඹුනේ  ද ඩේලි යුනිවර්සල් රෙජිස්ටර් යන නමිනි.

1890 සිට  1981 දක්වා

1981 සිට වර්තමානය දක්වා 
1981 වසරෙහිදී, ද ටයිම්ස් සහ ද සන්ඩේ ටයිම්ස් යන පුවත්පත්,   රූපට් මර්ඩෝක්ගේ නිවුස් ඉන්ටර්නැෂනල් විසින්, තොම්සන් වෙතින් මිලදී ගන්නා ලදි .

ස්වාමිත්වය
1785 වසරෙහි එහි සමාරම්භයෙහි සිට ද ටයිම්ස් සඳහා පහත දැක්වෙන අයිතිකරුවන් අටදෙනා සිට ඇත:
 1785 සිට 1803 දක්වා – ජෝන් වෝල්ටර්;
 1803 සිට 1847 දක්වා – ජෝන් වෝල්ටර්, දෙවන;
 1847 සිට 1894 දක්වා – ජෝන් වෝල්ටර්, තෙවන;
 1894 සිට 1908 දක්වා – ආතර් ෆ්‍රේසර් වෝල්ටර්;
 1908 සිට 1922 දක්වා –  නෝර්ත්ක්ලිෆ් සාමිවරයා;
 1922 සිට 1966 දක්වා – ඇස්ටර් පවුල;
 1966 සිට 1981 දක්වා –  රෝයි තොම්සන්;
 1981 සිට වර්තමානය දක්වා – නිවුස් යූකේ (පෙරදී,  රූපට් මර්ඩෝක් විසින් පවත්වාගෙන යන, නිවුස් කොර්ප්හී පුර්ණ හිමිකමැති උපාංගයක් වන, නිවුස් ඉන්ටර්නැෂනල්  ).

ආශ්‍රිත

එක්සත් රාජධානියෙහි ප්‍රකාශයට පත් කෙරෙන ජාතික පුවත්පත්
 එක්සත් රාජධානියෙහි ප්‍රකාශයට පත් කෙරෙන පුවත්පත්
නිවුස් කෝපරේෂන් උපාංග
 1785 වසරෙහිදී සංස්ථාපිත ප්‍රකාශන
ගෙවුම්ඇහිරුම් භාවිතා කරන වෙබ් අඩවි
 1785 වසරෙහිදී එංගලන්තයෙහි සංස්ථාපිතයන්
 1785 වසරෙහිදී මහා බ්‍රිතාන්‍යයෙහි සංස්ථාපිතයන්
සන්නිවේදනය පිළිබඳ හැදින්වීම

"Communication" යන ලතින් වචනයෙන් ඔවුන් අදහස් කරන ලද්දේ "පොදු වශයෙන් බෙදා ගැනිම" නො එසේ නම් "දැනුම් දීම" යන අර්ථය වේ. ඒ අනුව එහි පරිස්මාප්ත අර්ථයෙන්ම යම් කරුණක් අනන්‍යයන්ගේ දැන ගැනිම පිණිස බෙදා හැරීම යන්න ඉන් ගම්‍ය වේ නම් "සන්නිවෙදනය යනු, යම් තොරතුරක් දෙදෙනෙකු හෝ ඊට වැඩි ගණනක් අතරෙහි බෙද ගැනිම" ලෙස හැදින්විය හැක.

අප සන්නිවේදනය කරන්නේ ඇයි?

අප ජීවත් වන පරිසරය අනුව සන්නිවේදනය කරුණු ගණනාවක් නිසවෙන් වැදගත් වේ. පහත දැක්වෙන්නේ පොදු වශයෙන් සියලු දෙනාටම ආදේශ කළ කරුණු කිහිපයකි.
     * යම් විෂයනුබද්ධ කරුණක් සකච්ඡා කිරිම සඳහා.
     * තම හැකියවන් අන් අයට දැනුම් දීම සඳහා.
     * ‍යම් සම්මුතියක් (appointment)  ඇති කර ගැනිම සඳහා.
     * යහළුවන් සමඟ සතුටු සාමීචියේ යෙදිම සඳහා.
     * යම් ගොණුවක් (File) හුවමාරු කරගැනීම සඳහා.
     * ඉලෙක්ට්‍රොනික තැපෑල මඟින් පණිවුඩ යැවීම සඳහා.
     * කෙටි පණිවුඩ (SMS) යැවීම සඳහා.

සන්නිවේදනය
ලංකාවේ විධායක සභාව

ලංකාවේ විධායක සභාව යනු,   කෝල්බෲක්-කැමරන් කොමිෂන් සභාවේ නිර්දේශ ප්‍රකාර, බ්‍රිතාන්‍ය යටත්විජිත පරිපාලනය විසින්,  ලංකාවේ ව්‍යවස්ථාදායක සභාව හා සමගින් 1833 වසරෙහි මාර්තු මාසයෙහිදී පිහිටවුනු, බ්‍රිතාන්‍ය ලංකාවේ (වර්තමානයේ ශ්‍රී ලංකාව) විධායක සභාව විය.

ඉතිහාසය
1833 වසරෙහිදී, බ්‍රිතාන්‍ය ලංකාවේ  නියෝජනාත්මක  ආණ්ඩුවක පළමු පියවර ලෙසින්, ව්‍යවස්ථාදායක සභාව සහ විධායක සභාව සංස්ථාපනය කරන ලෙස, කෝල්බෲක්-කැමරන් කොමිෂන් සභාව විසින් නිර්දේශ කරන ලදි. මේ අනුව, 1833 වසරෙහි මාර්තු 19 දිනදී, මෙම සභා දෙකම,  සන්නස් පත්‍ර තුලින් පිහිටුවන ලදි. 
මුලදී විධායක සභාව සමන්විත වූයේ,  බ්‍රිතාන්‍ය ආණ්ඩුකාරවරයා (සභාවේ සභාපති) සහ වෙනත් බ්‍රිතාන්‍ය නිලධාරින් පස් දෙනෙකු ගෙනි: සේනාධිනායක,  යටත්විජිත භාර ලේකම් (ප්‍රධාන ලේකම්),  රජුගේ අධිනීතිඥ, භාණ්ඩාගාරික සහ මධ්‍යම පළාත සඳහා දිසාපති විය. ඔහුගේ රාජකාරි යුතුකම් ඉටුකිරීමේදී, ආණ්ඩුකාරවරයා විසින් විධායක සභාවෙහි උපදෙස් ලබා ගත යුතු වුවද සභාවෙහි උපදෙස් ප්‍රතික්ෂේප කිරීමට හැකියාව ඔහු සතු විය. 

1840 වසරෙහිදී,  මධ්‍යම පළාතේ දිසාපති වෙනුවට  විගණකාධිපතිවරයා ප්‍රතිෂ්ඨාපනය කෙරුණු අතර,  1883 වසරෙහිදී,  රැජිණගේ අධිනීතිඥ තනතුර,  නීතිපතිවරයා ලෙසින් යළි නම් කෙරිණි.  වසර 1924 දී සිදුකෙරුණු දෙවන මැනිං ප්‍රතිසංස්කරණ තුලින්, විධායක සභාවට නිල-නොලත් සාමාජිකවරු සතර දෙනෙක් එක් කෙරිණි. 

වසර  1927-8 ඩොනමෝර් කොමිෂන් සභාව විසින් නිර්දේශ කෙරුණේ ලංකාව සඳහා සීමිත ස්වයං-පාලනයක් ලබා දිය යුතු බවත්, ව්‍යවස්ථාදායක සභාව සහ විධායක සභාව, පිළිවෙලින් රාජ්‍ය මන්ත්‍රණ සභාව සහ අමාත්‍ය මණ්ඩලය වෙතින් ප්‍රතිෂ්ඨාපනය කල යුතු බවත්ය.  එපරිදී, 1931 වසරෙහිදී විධායක සභාව අහෝසි කෙරිණි.

ආශ්‍රිත

බ්‍රිතාන්‍ය ලංකාව
සෝල්බරි කොමිෂන් සභාව

එහි පූර්වප්‍රාප්තික  ඩොනමෝර් කොමිෂන් සභාව ලෙසින්ම, වසර 1944දී සංස්ථාපිත  සෝල්බරි කොමිෂන් සභාවද,  ශ්‍රී ලංකාවේ ආණ්ඩුක්‍රම ව්‍යවස්ථා ප්‍රතිසංස්කරණයන්හී ප්‍රමුඛ මෙවලමක් විය. ආණ්ඩුක්‍රම ව්‍යවස්ථා ප්‍රතිසංස්කරණය සඳහා කොමිෂන් සභාව පත් කිරීමට ආසන්නතම හේතුව වූයේ, ඩී. එස්. සේනානායක මහතාගේ නායකත්වයෙන් යුතු වූ අමාත්‍ය මණ්ඩලය විසින් 1944 වසරෙහිදී සකස් කෙරුණු ආණ්ඩුක්‍රම ව්‍යවස්ථා කෙටුම් පතයි. මෙම කොමිෂන් සභාව විසින් 1948 වසරෙහිදී ඩොමීනියන් තත්ත්වය සහ නිදහස ශ්‍රී ලංකාවට ලබා දුනි. එහි ආණ්ඩුක්‍රම ව්‍යවස්ථාමය නිර්දේශයන්, සේනානායක මහතා සහ ඔහුගේ ප්‍රධාන අනුශාසක ශ්‍රීමත්  අයිවර් ජෙන්නින්ග්ස්ගේ  ආභාෂය මොනවට පිළිබිඹු කල ලේඛනයක්වූ,  1944 වසරෙහි අමාත්‍ය මණ්ඩල කෙටුම්පතෙහි කරුණු  බොහෝදුරට  අනුගමනය කර තිබුණි.

කොමිෂන් සභාව පත් කිරීමට හේතු කාරක වූ පසුබිම 
ලංකාවේ නිදහස් අරගලයේ සටන මෙහෙයවන ලද්දේ "ආණ්ඩුක්‍රම ව්‍යවස්ථාමය" මගක් ගනිමින් මිස බ්‍රිතාන්‍ය ඉන්දියාවේ මෙන් දැඩි ලෙසින් ගැටුම්කාරී පිවිසුමක් ගනිමින් නොවේ.

ආශ්‍රිත

ශ්‍රී ලංකාව
ශ්‍රී ලංකාවේ ඉතිහාසය
ශ්‍රී ලාංකික කොමිෂන් සභා සහ විමර්ශනයන්
ශ්‍රී ලාංකික සිවිල් යුද්ධයේ සම්භවයන්
ලංකාවෙහි 1940 ගණන් වසර
ඩොනමෝර් ආණ්ඩුක්‍රම ව්‍යවස්ථාව

ඩොනමෝර් කොමිෂන් සභාව විසින් තනන ලද, ඩොනමෝර් ආණ්ඩුක්‍රම ව්‍යවස්ථාව යනු ක්‍රි.ව.1931 වසරෙහි සිට 1947 දක්වා බ්‍රිතාන්‍ය ලංකාවෙහි ව්‍යවස්ථාව විය. ක්‍රි.ව.1947 වසරෙහිදී  සෝල්බරි ආණ්ඩුක්‍රම ව්‍යවස්ථාව මගන් මෙය ප්‍රතිස්ථාපනය කෙරිණි.

පළමුව එය, වැඩිහිටි  සර්වජන ඡන්ද බලය සහිතව මහා මැතිවරණ පැවැත්වීමට ඉඩ සලසමින්, බ්‍රිතාන්‍ය අධිරාජ්‍යය ( ඕස්ට්‍රේලියාව, දකුණු අප්‍රිකාව සහ කැනඩාව යන  "සුදු" ඩොමීනියන් රාජ්‍යයන්ට පරිබාහිරව) තුල පැවැති එකම ආණ්ඩුක්‍රම ව්‍යවස්ථාව විය. මෙය එය සැලකිය යුතු ප්‍රවර්ධනයක් විය. පළමු වතාවට, බටහිර යුරෝපියානු අධිරාජ්‍යයන් තුල පැවැති, "පරාධීන", කොකේසියානු-නොවන රටක් සඳහා, එක්-පුද්ගලයෙකුට, එක්-ඡන්දයක් සහ දේශීය කටයුතු පරිපාලනය සඳහා බලය ලබා දෙන ලදි. මෙය වනාහී, ආසියානු, අප්‍රිකානු සහ  කැරිබියානු  ජාතීන් රොත්තකට යටත්විජිතවාදී/රාජකීය බන්ධන වලින් නිදහස ලබාදීමට, එහි සාර්ථකත්වය විසින් සහතිකයක් ලබා දීමට නියමිතවූ නියමු ව්‍යාපෘතියක් විය.

දෙවනුව, විශේෂයෙන්ම  ශ්‍රී ලංකාවේ බහු-වාර්ගික ප්‍රශ්න පිළිබඳ විසඳුම් සෙවීම සඳහා, එය විසින් කාරක සභා ක්‍රමයෙහි රජයක් පිහිටුවන ලදි. මෙම ක්‍රමය යටතේ, කිසියම් තනි වාර්ගික ප්‍රජාවකට දේශපාලන අංගනයෙහි ප්‍රමුඛතාවය ගත නොහැකි විය. ඒ වෙනුවට, සෑම රජයේ දෙපාර්තමේන්තුවක්ම අධීක්ෂණය කරනු ලැබුවේ සියළු වාර්ගික ප්‍රජාවන්ගෙන් සමන්විතවූ පාර්ලිමේන්තු සභිකයන්ගෙන් සැදුම්ලත් කාරක සභාවක් විසිනි. 

ඩොනමෝර් කොමිෂන් සභා සාමාජිකයන් පත් කරනු ලැබුවේ සමාජවාදියෙකු වූ  සිඩ්නි වෙබ් විසිනි. 1927 වසරෙහි ලිබරල්-කම්කරු සභාග රජයෙහි, යටත්විජිත සඳහා  රාජ්‍ය ලේකම් ලෙසින් සුළු කාලසීමාවක් තුල වෙබ් සේවය කලේය.

ආශ්‍රිත
 ඩොනමෝර් ආණ්ඩුක්‍රමය

මූලාශ්‍ර 

ශ්‍රී ලංකාවේ ආණ්ඩුක්‍රම ව්‍යවස්ථා
අභාවයට ගිය ආණ්ඩුක්‍රම ව්‍යවස්ථා
ශ්‍රී ලංකාවේ ඉතිහාසය
බ්‍රිතාන්‍ය ලංකාව
ලංකාව තුල වසර 1930 ගණන්
ලංකාව තුල වසර 1940 ගණන්
2020 ගිම්හාන ඔලිම්පික්

2020 ගිම්හාන ඔලිම්පික් (නිළ වශයෙන් Games of the XXXII Olympiad) සහ Tokyo 2020 ලෙස හඳුන්වනු ලබන්නේ අන්තර්ජාතික ඔලිම්පික් කමිටුව (IOC) විසින් පාලනය කරනු ලදුව, ඔලිම්පික් ක්‍රීඩා සම්ප්‍රධායට අනුව 2020 වසරේදී පැවැත්වීමට නියමිත ලොව ප්‍රධානතම බහු-ක්‍රීඩා''' උළෙලකි.

2013 සැප්තැම්බර් 7 දින ආර්ජන්ටිනාවේ, බුවනෝස් අයර්ස් හිදී පැවති 125 වැනි IOC සැසියේදී 2020 ගිම්හාන ඔලිම්පික් සත්කාරක නගරය ලෙස ජපානයේ ටෝකියෝ නුවර නිවේදනය කරන ලදි. ටෝකියෝ නුවර මීට පෙර 1964 ගිම්හාන ඔලිම්පික් උළෙලටද සත්කාරකත්වය සැපයීය. ඒ අනුව, එක් වතාවකට වඩා ගිම්හාන ඔලිම්පික් උළෙලකට සත්කාරකත්වය සැපයූ 5 වෙනි නගරය (ආසියාවේ පළමු නගරය) බවට ටෝකියෝ නගරය මේ සමග පත්වනු ඇත.

2020 ගිම්හාන ඔලිම්පික් උළෙලේ සමාරම්භක උත්සවය 2020 ජූලි 24 දින පැවැත්වීමට නියමිතව ඇති අතර 2020 අගෝස්තු 9 දින අවසන් දින උත්සවය පැවැත්වෙනු ඇත. එමෙන්ම 2020 ගිම්හාන පැරාලිම්පික් උළෙලද ටෝකියෝ නුවරදීම පැවැත්වෙනු ඇත.

ඔලිම්පික්
1960 දශකයේ සිංහල චිත්‍රපට ලැයිස්තුව

1960 දශකයේ ශ්‍රී ලංකාවේ තිරගත වු චිත්‍රපට නාමාවලිය පහතින් දැක්වේ.

1960

1961

1962
තොරතුරැ පද්ධතිය

තොරතුරු පද්දතියක් යනු  කිසියම් කාර්යයක් ඉටුකර ගැනීමට සංඝටක කිහිපයක් එකිනෙකව සම්භන්දව කියා කිරීම පද්ධතියක් නම් ‌‌ය. තොරතුරු පද්ධතියක් යනු මිනිසුන්, ක්‍රියාකාරකම් හා තාක්ෂණය යන සංරචක වල අනෙයෝන්‍ය බැඳීමකි.

තොරතුරු පද්ධතියක කාර්යභාරයන්

 තොරතුරු එක් රැස් කිරීම,
 තොරතුරු නැවත ලබා ගැනීම,
 තොරතුරු සැකසීම,
 තොරතුරු ගබඩා කිරීම, 
 තොරතුරු බෙදා හැරීම,
හෙවත් සන්නිවේදනය කිරීම යන කාර්යයන් තොරතුරු පද්ධතියක් මගින් සිදූකරගත හැකිවේ.

(ATM |Automatic Teller Machine) ස්වයංක්‍රිය ටේලර් යන්ත්‍රය

ස්වයංක්‍රීය ටෙලර් යන්ත්‍රයක් මගින් මිනිසාගේ එදිනෙදා බැංකු කටයුතු වලදී සිදු කරනු ලබන මුදල් තැන්පත් කිරීම්, නැවත ලබා ගැනීම් සහ එක් ගිණුමක සිට තවත් ගිණුමකට මුදල්  හුවමාරු කිරීම් යනා දී කටයුතු සිදු කළ හැකි උපකරණයකි. මෙය ක්‍රියා කරනු ලබන්නේ විදුලි බලයෙන් වන අතර දත්ත සන්නිවේදනය සඳහා පරිගණක ජාල තාක්ෂණික උපාංග ද යොදා ගනූ ලබයි. යන්ත්‍රය ක්‍රියාකරවීම සඳහා මානව සම්පතක් අවශ්‍ය වේ. තොරතුරු දත්ත සමුදා වලින් ලබාගෙන අදාල ගණුදෙනු සිදු කරනු ලබයි.මෙයද තොරතුරු පද්දතියක් සදහා උදාහරණයක් වේ.
පුරාණ පෘථිවි නිර්මාණවාදය

පුරාණ පෘථිවි නිර්මාණවාදය යනු,  අන්තර නිර්මාණවාදය, ප්‍රගාමි නිර්මාණවාදය සහ, පරිණාමික නිර්මාණවාදය ඇතුළු, විවිධ නිර්මාණවාද වර්ග කිහිපයක් සඳහා භාවිතා වන ආවරණ පදයකි. ලාබාල පෘථිවි නිර්මාණවාදය හා සමගින් සැසඳූ කල, භෞතික විද්‍යාව, රසායන විද්‍යාව, භූ විද්‍යාව සහ පෘථිවියේ වයස ආදි වාද විෂයයන් සම්බන්ධයෙන්, මුඛ්‍යධාරා විද්‍යාත්මක චින්තනය හා බෙහෙවින් ගැලපෙන බවක් දක්වන්නේ පුරාණ පෘථිවි නිර්මාණවාදය වෙයි.

ආශ්‍රිත
පඬුවස්නුවර (බහුරුත්හරණය)

පඬුවස්නුවර යන්නෙන් පහත දෑ අදහස් විය හැක:
 පඬුවස්නුවර - මධ්‍යකාලීන යුගයේ ලක්දිව අගනුවරක්ව (පරාක්‍රමපුරය) පැවති ස්ථානය.
 පඬුවස්නුවර ප්‍රාදේශීය ලේකම් කොට්ඨාශය - ශ්‍රී ලංකාවේ, වයඹ පළාතේ, කුරුණෑගල දිස්ත්‍රික්කයේ, පිහිටි ප්‍රාදේශීය ලේකම් කොට්ඨාසයකි.

වක්‍රෝත්තිහරණ පිටු
ශ්‍රී ලංකා වෛද්‍ය සංගමය

ශ්‍රී ලංකා වෛද්‍ය සංගමය, ශ්‍රී ලංකාවේ ප්‍රධානතම වෘත්තීමය වෛද්‍ය සංගමය වේ. මෙය ආසියා-ඔස්ට්‍රේලියා කලාපයේ මුලින්ම පිහිටවූ වෘත්තීමය වෛද්‍ය සංගමයවේ.

සාමාජිකත්වය

කමිටු

(ස්ථාවර) කමිටු
 කලමනාකරණ සහ මූල්‍ය කමිටුව
 අඛණ්ඩ වෘත්තීමය සංවර්ධන මධ්‍ය කමිටුව
 ආචාරධර්ම කමිටුව
 ආචාරධර්ම සමාලෝචන කමිටුව

ප්‍රවීන කමිටු
 බෝවන රෝග පිලිබඳ ප්‍රවීන කමිටුව
 ආබාධිතතාව පිලිබඳ ප්‍රවීන කමිටුව
 සෞඛ්‍ය කලමණනාකරණය පිලිබඳ ප්‍රවීන කමිටුව
 කාන්තා සෞඛ්‍ය පිලිබඳ ප්‍රවීන කමිටුව
 බෝනොවන රෝග පිලිබඳ ප්‍රවීන කමිටුව

අතීතය

ආරම්භය
බ්‍රිතාන්‍ය වෛද්‍ය සංගමයේ ලංකා ශාකාව ලෙස බ්‍රිතාන්‍ය ලංකාවේ ආරම්භවිය.

මූලස්ථානය

සිලෝන් මෙඩිකල් ජ'නල්

වෛද්‍ය සංගම් - ශ්‍රී ලංකා
ලාබාල පෘථිවි නිර්මාණවාදය

ලාබාල පෘථිවි නිර්මාණවාදය (YEC) යනු,  වර්තමානයට පෙර වසර 5,700 සිට වසර 10,000 දක්වාවූ,  සාපේක්ෂ වශයෙන් කෙටි කාලසීමාව තුලදී, විශ්වය, පෘථිවිය සහ සමස්ත පෘථිවිය මත ජීවය,   දෙවියන්වහන්සේගේ සෘජු ක්‍රියාකාරිත්වය තුලින්  නිර්මාණය කල බවට වන ආගමික විශ්වාසය වෙයි.  එහි ප්‍රාථමික සංසක්තයන් වන්නේ, ක්‍රිස්තියානිකරුවන් සහ යුදෙව්වන් අතරින්, උප්පත්ති පොතෙහි මැවීම් පිළිබඳ කථාව වාච්‍යාර්ථ අර්ථකථනයක් ලෙසින් පදනම් කර ගෙන  දෙවියන්වහන්සේ විසින් පැය-24 දින හයක් තුලදී ලෝකය මැවූ බවට විශ්වාස කරන කිසියම් කොටස වෙති.

සටහන්
ආදේශන ප්‍රතිවිපාකය

අදේෂන ප්‍රතිවිපාකය යනු අනෙකුත් සාදක ස්ථාවරව පවතිද්දී සලකා බලන භාණ්ඩයේ මිල පමණක් වෙනස් වීම නිසා සිදුවන සාපේක්ෂ මිල වෙනස කෙරෙහි පාරිබෝගිකය දක්වන ප්‍රතිචාරයි